b'\n_START_ARTICLE_\nCasa Sibils\n_START_SECTION_\nDescripci\xc3\xb3\n_START_PARAGRAPH_\nEdifici civil. Construcci\xc3\xb3 feta a partir d\'una torre que fa d\'eix coordinador entre els diferents nivells de les plantes i els cossos volum\xc3\xa8trics que formen les diverses estances de l\'edifici. Es pot dir que \xc3\xa9s un conjunt de volums definits per obertures de moltes mides i formes emmarcades amb pedra polida i acabades per teulades sempre a dos o tres vessants, a nivells diferents creant una situaci\xc3\xb3 ascendent cap a la torre poligonal que presideix l\'edificaci\xc3\xb3.\n_START_SECTION_\nHist\xc3\xb2ria\n_START_PARAGRAPH_\nAquesta urbanitzaci\xc3\xb3 fou inciciada el 1924 per l\'industrial Josep Ensesa i Gubert en col\xc2\xb7laboraci\xc3\xb3 amb l\'arquitecte R.M. i Valent\xc3\xad. Reb\xc3\xa9 el nom d\'un rierol proper (Seguero o Sagar\xc3\xb3). La primera casa fou "Senya Blanca " del Sr. Ensesa al mateix 1924, per\xc3\xb2 la veritable gran empenta constructiva no es produ\xc3\xad fins al 1928 amb les obres com la casa de Mas\xc3\xb3 1928, la casa Cibils 1929, l\'hostal de la Gavina 1929-34. A la mort de Mas\xc3\xb3 es feu c\xc3\xa0rrec de la urbanitzaci\xc3\xb3 f. Foglera i Grass\xc3\xad el qual hi va fer nombroses obres:cam\xc3\xad de ronda, els banys, l\'esgl\xc3\xa9sia, la disposici\xc3\xb3 definitiva de l\'hostal, casa Ensesa (fill).. mort el 1960 fou Adolf Florensa que els substitu\xc3\xad. A s\'Agar\xc3\xb3 es cre\xc3\xa0 un urbanisme d\'alta burgesia de car\xc3\xa0cter marcadament aut\xc3\xb2cton i d\'arrel noucentista.'